ขอสอบถามเกี่ยวกับประจำเดือนครับ พอดีแฟนมีประจำเดือนน้อย คือเป็น วันที่ 4-7 ปกติมีประจำเดือน ระหว่าง 9-11 และประจำเดือนเดือนนี้ที่มา 4-7 มีประจำเดือนน้อย แล้วหลังจากนั้น เมื่อวานตอนค่ำ คือวันที่ 15 แฟนมีเลือดออกช่องคลอดอีก มีสีน้ำตาล แต่ออกไม่มาก (ก่อนประจำเดือนจะมา เคยใช้ยาคุมฉุกเฉินครับ) สำหรับอาการแบบนี้ มีโอกาศท้องไหมครัง
สวัสดีค่ะ กรณีนี้น่าจะเรียกว่ามีเลือดออกผิดปกติทางาช่องคลอดที่ไม่ใช่ประจำเดือนค่ะอาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิดฉุกเฉิน-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำพบสูตินรีแพทย์ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการยืนยันการตั้งครรภ์สามารถทำได้โดยการซื้อชุดตรวจการตั้งครรภ์มาตรวจเองเบื้องต้นได้ ให้ผลบวกได้ 10-14 วันหลังมีการปฏิสนธิขณะนี้ควรงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์